日本偶像組合BABYMETAL加入重金屬元素，近年成功由東洋打入歐美樂壇，三位妹妹仔今年嘅氣勢再下一城，舉行世界性巡迴騷共開足22場，噚日已喺東京作最後一場演出，吸引唔少老外歌迷Cosplay捧場，更有強國歌迷帶同中國國旗睇騷，而入場年紀由小朋友都中年人都有，當中有大部份Fan更係上年紀男士，亦有76歲阿伯及大批中坑支持。

BABYMETAL揉合可愛與Heavy Metal於一身，三個成員中元鈴香（SU-METAL）、菊地最愛（MOAMETAL）、水野由結（YUIMETAL）全部都未夠秤，但喺歌壇取得嘅成就已十分威水，連美國百變天后Lady GaGa都曾搵BABYMETAL擔任個唱嘉賓。

BABYMETAL於星期一起假東京巨蛋舉行兩場演唱會，總共有11萬歌迷入場朝聖，足見BABYMETAL嘅號召力已超越AKB48。